stanford-oval/wikipedia huggingface dataset:
อเมริกาส์เน็กซต์ท็อปโมเดล ฤดูกาลที่ 11
ข้อมูลการออกอากาศ > America’s Next Top Model Is...

ออกอากาศ : 19 พฤศจิกายน พ.ศ. 2551
สามสาวถูกพามาถ่ายโฆษณาให้กับลิปกลอสของคัฟเวอร์เกิร์ล เป็นภาษาดัตช์ และถ่ายภาพโฆษณาโดยภาพของผู้ชนะจะได้ขึ้นบิลบอร์ดไทม์สแควร์ในอเมริกา โฆษณาของแม็กคีย์พัฒนาขึ้นจากครั้งก่อนมาก ซาแมนธ่าดูไม่มีสมาธิและเขินอายตอนถ่ายโฆษณา และอนาลีห์ที่เคยทำได้ดีในการถ่ายโฆษณากลับลืมบทตลอดเวลาและดูว่างเปล่า
ในห้องตัดสินภาพของแม็กคีย์ได้รับการตอบรับอย่างดี กรรมการรู้สึกว่าภาพของอนาลีห์ดูไม่เหมาะกับคัฟเวอร์เกิร์ลเมื่อโคลสอัพ ซึ่งทำให้เธอกลายเป็นสองคนสุดท้ายกับซาแมนธ่า ที่มีภาพออกมาสวยแต่กลับไม่มีความเป็นแฟชั่นชั้นสูงเมื่อยืนต่อหน้ากรรมการ และคนที่ต้องตกรอบก็คืออนาลีห์
ผู้ที่ถูกเรียกชื่อคนแรก : แม็กคีย์ ซูลลิแวน
ผู้ที่ยืนเป็นสองคนสุดท้าย : อนาลีห์ ทิปตัน และ ซาแมนธ่า พอตเตอร์
ผู้ที่ถูกคัดออก : อนาลีห์ ทิปตัน
ช่างถ่ายภาพ : จิม เดอ ยอนเกอร์
หลังจากที่ถ่ายภาพให้กับนิตยสารเซเว่นทีนแล้ว สองสาวต้องเดินโชว์บนรันเวย์ให้กับ แอดดีย์ แวน เดน ครอมเมนแอ็คเกอร์ โดยมี วิทนีย์ ทอมป์สัน ผู้ชนะจากฤดูกาลที่ 10 และ อนันดา มาร์คชิลดอน จาก ฮอลแลนด์ เน็กซ์ ท็อปโมเดลฤดูกาลที่ 4 เข้าร่วมด้วย โดยพวกเธอต้องเดินบนรันเวย์ที่ยาวและดูแปลกในคอนเซปต์แฟรี่เทลล์ และในการตัดสินครั้งสุดท้าย ทั้งคู่ต่างสูสีกันอย่างมากอย่างกินกันไม่ลงทั้งการเดินโชว์บนรันเวย์ และภาพถ่ายที่ผ่านมา แม็กคีย์ดูมีความหลากหลายและเป็นแฟชั่นชั้นสูง ส่วนซาแมนธ่าดูเข้าถึงง่ายและเป็นตัวแทนของสาวสุขภาพดี ทำให้กรรมการต้องลำบากใจในการตัดสินครั้งนี้มาก และหลังจากที่พิจารณากันอย่างถี่ถ้วนแล้ว คณะกรรมการก็ตัดสินใจและประกาศว่า ผู้ชนะของฤดูกาลที่ 11 ก็คือ แม็กคีย์ ซูลลิแวน
ผู้ชิงตำแหน่งสองคนสุดท้าย : แม็กคีย์ ซูลลิแวน และ ซาแมนธ่า พอตเตอร์
อเมริกา เน็กซต์ ท็อป โมเดล : แม็กคีย์ ซูลลิแวน
ช่างถ่ายภาพ : ไนเจล บาร์คเกอร์
ผู้กำกับโฆษณา : เจย์ แมนูเอล, เอลิซซ่า แทรมป์
แขกรับเชิญพิเศษ : วิทนีย์ ทอมป์สัน, อนันดา มาร์คชิลดอน, แอดดีย์ แวน เดน ครอมเมนแอ็คเกอร์, แอนน์ โชเค็ต
ท็อปโมเดล อิน แอ็คชั่น : อันย่า คอป  ( ฤดูกาลที่ 10 )
ผู้เข้าแข่งขัน

(อายุเป็นไปตามช่วงเวลาที่ถ่ายทำรายการ)
| ผู้เข้าแข่งขัน | อายุ | รัฐที่ลงสมัคร | ผลการแข่งขัน | ลำดับ |
| --- | --- | --- | --- | --- |
| บริทนีย์ "ชารอน" บราวน์ | 18 | อิลลินอยส์ | ถูกคัดออกในตอนที่ 2 | 14 |
| นิคีย์ชา คลาร์ก | 19 | นิวยอร์ก | ถูกคัดออกในตอนที่ 3 | 13 |
| บริททานี่ รูบาลคาบา | 19 | เนวาดา | ถูกคัดออกในตอนที่ 4 | 12 |
| แฮนนาห์ ไวท์ | 19 | อะแลสกา | ถูกคัดออกนอกห้องตัดสินในตอนที่ 5 | 11 |
| ไอซิส คิง | 22 | แมริแลนด์ | ถูกคัดออกในตอนที่ 5 | 10 |
| คลาร์ก กิลเมอร์ | 19 | เซาท์แคโรไลนา | ถูกคัดออกในตอนที่ 6 | 9 |
| ลอเรน บรี ฮาร์ดดิ้ง | 20 | เวอร์จิเนีย | ถูกคัดออกในตอนที่ 7 | 8 |
| จอสลีน เพนนีเวลล์ | 23 | ลุยเซียนา | ถูกคัดออกในตอนที่ 9 | 7 |
| ชีน่า ซาตาน่า | 21 | นิวยอร์ก | ถูกคัดออกในตอนที่ 10 | 6 |
| อิลิน่า อีวาโนวา | 18 | วอชิงตัน | ถูกคัดออกในตอนที่ 11 | 5 |
| มาร์จอรี่ คอนราด | 19 | แคลิฟอร์เนีย | ถูกคัดออกในตอนที่ 12 | 4 |
| อนาลีห์ ทิปตัน | 19 | แคลิฟอร์เนีย | ถูกคัดออกในตอนที่ 13 | 3 |
| ซาแมนธา พ็อตเตอร์ | 18 | แคลิฟอร์เนีย | รองชนะเลิศ | 2 |
| แม็กคีย์ ซูลลีแวน | 19 | อิลลินอยส์ | ชนะเลิศ | 1 |
สรุปผลการแข่งขัน > ลำดับการเรียกชื่อ

| ลำดับ | ตอนที่> 1 | ตอนที่> 2 | ตอนที่> 3 | ตอนที่> 4 | ตอนที่> 5 | ตอนที่> 6 | ตอนที่> 7 | ตอนที่> 9 | ตอนที่> 10 | ตอนที่> 11 | ตอนที่> 12 | ตอนที่> 13 | ตอนที่> 13 |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | ชีน่า | มาร์จอรี | ลอเรน บรี | อิลิน่า | คลาร์ก | ซาแมนธ่า | มาร์จอรี | อนาลีห์ | แม็กคีย์ | ซาแมนธ่า | อนาลีห์ | แม็กคีย์ | แม็กคีย์ |  |  |  |  |  |  |
| 2 | อนาลีห์ | ไอซิส | อิลิน่า | ลอเรน บรี | อนาลีห์ | อนาลีห์ | อนาลีห์ | ชีน่า | อนาลีห์ | แม็กคีย์ | แม็กคีย์ | ซาแมนธ่า | ซาแมนธ่า |  |  |  |  |  |  |
| 3 | นิคีย์ชา | แม็กคีย์ | จอสลีน | ซาแมนธ่า | ลอเรน บรี | แม็กคีย์ | แม็กคีย์ | ซาแมนธ่า | มาร์จอรี | อนาลีห์ | ซาแมนธ่า | อนาลีห์ |  |  |  |  |  |  |  |
| 4 | มาร์จอรี | จอสลีน | มาร์จอรี | แม็กคีย์ | ชีน่า | อิลิน่า | ซาแมนธ่า | มาร์จอรี | ซาแมนธ่า | มาร์จอรี | มาร์จอรี |  |  |  |  |  |  |  |  |
| 5 | ซาแมนธ่า | อิลิน่า | แม็กคีย์ | ชีน่า | แม็กคีย์ | มาร์จอรี | อิลิน่า | แม็กคีย์ | อิลิน่า | อิลิน่า |  |  |  |  |  |  |  |  |  |
| 6 | อิลิน่า | ซาแมนธ่า | ซาแมนธ่า | จอสลีน | มาร์จอรี | ลอเรน บรี | จอสลีน | อิลิน่า | ชีน่า |  |  |  |  |  |  |  |  |  |  |
| 7 | บริททานี่ | บริททานี่ | ชีน่า | มาร์จอรี | จอสลีน | ชีน่า | ชีน่า | จอสลีน |  |  |  |  |  |  |  |  |  |  |  |
| 8 | แม็กคีย์ | ชีน่า | แฮนน่าห์ | คลาร์ก | อิลิน่า | จอสลีน | ลอเรน บรี |  |  |  |  |  |  |  |  |  |  |  |  |
| 9 | ชารอน | อนาลีห์ | คลาร์ก | ไอซิส | ซาแมนธ่า | คลาร์ก |  |  |  |  |  |  |  |  |  |  |  |  |  |
| 10 | แฮนน่าห์ | คลาร์ก | บริททานี่ | แฮนน่าห์ | ไอซิส |  |  |  |  |  |  |  |  |  |  |  |  |  |  |
| 11 | ลอเรน บรี | ลอเรน บรี | อนาลีห์ | อนาลีห์ | แฮนน่าห์ |  |  |  |  |  |  |  |  |  |  |  |  |  |  |
| 12 | ไอซิส | แฮนน่าห์ | ไอซิส | บริททานี่ |  |  |  |  |  |  |  |  |  |  |  |  |  |  |  |
| 13 | คลาร์ก | นิคีย์ชา | นิคีย์ชา |  |  |  |  |  |  |  |  |  |  |  |  |  |  |  |  |
| 14 | จอสลีน | ชารอน |  |  |  |  |  |  |  |  |  |  |  |  |  |  |  |  |  |
ผู้ชนะรางวัลประจำสัปดาห์
ผู้ชนะรางวัลประจำสัปดาห์ 2 ครั้ง
ผู้ที่ชนะรางวัลประจำสัปดาห์และถูกคัดออก
ผู้ที่ถูกคัดออกจากการแข่งขัน
ผู้ที่ชนะเลิศการแข่งขัน
ผู้ที่ถูกคัดออกนอกห้องตัดสิน
ในตอนที่ 1 กลุ่มสาวผู้เข้าประกวดได้รับคัดเลือกจาก 20 คน เหลือเพียง 14 คน เพื่อที่จะมุ่งตรงสู่การแข่งขันแท้จริงที่จะเกิดขึ้น ซึ่งลำดับการเรียกชื่อไม่มีผลจากการแสดงผลงานในสัปดาห์แรก โดยที่ บริททานี่ ยังคงใช้ชื่อเดิมส่วน แม็กคีย์ เปลี่ยนมาจาก บริททานี่ ซูลลิแวน และ ชารอน เปลี่ยนมาจาก บริทนีย์ บราวน์ ทั้งนี้เพื่อการหลีกเลี่ยงความสับสนในการเรียกชื่อ
ในตอนที่ 5 แฮนน่าห์ถูกคัดออกขณะอยู่นอกห้องตัดสิน หลังจากการลงความเห็นแล้วว่ามีผลงานในแข่งขันประจำสัปดาห์แย่ที่สุด
ในตอนที่ 8 เป็นตอนประมวลภาพการแข่งขันซ้ำ
ในตอนที่ 10 รางวัลประจำสัปดาห์มีสองรางวัล ซึ่งอิลิน่าและซาแมนธ่าชนะรางวัลแรก ในขณะที่แม็กคีย์และซาแมนธาชนะรางวัลที่สองไป
ในตอนที่ 11 แม็กคีย์เคยเป็นผู้ชนะในการแข่งขันการไปพบดีไซเนอร์เพื่อรับงาน แต่เนื่องจากเธอกลับมาจุดเริ่มต้นช้า จากการลงความเห็น อนาลีห์จึงได้รับรางวัลนั้นไปแทน
สรุปผลการแข่งขัน > การแปลงโฉม

อนาลีห์ : ทำไฮไลท์สีบลอนด์
บริททานี่ : ต่อผมยาวเป็นลอนสีดำ
คลาร์ก : ย้อมสีน้ำตาลเข้ม
อิลิน่า : ต่อผมหยิกสีแดง ระดับต้นคอ
แฮนน่าห์ : ย้อมสีน้ำตาล ซอยเสมอระดับต้นคอ และตัดหน้าม้า
ไอซิส : ต่อผมยาวสีน้ำตาลเข้ม
จอสลีน : ต่อผมยาวเป็นลอนสีดำ
ลอเรน บรี : ย้อมสีแพลทตินั่มบลอนด์
มาร์จอรี : ย้อมสีน้ำตาล, ภายหลังตัดให้สั้นกว่าเดิม
แม็กคีย์ : ตัดผมสั้น ทรงภูติน้อย และย้อมสีดำ
ซาแมนธ่า : ตัดผมสั้น และย้อมสีบลอนด์
ชีน่า : ซอยผม และเพิ่มไฮไลท์สีบลอนด์
สรุปผลการแข่งขัน > การแข่งขัน

สัปดาห์ที่ 1 : ถ่ายภาพในชุดแนบเนื้อสีฟ้า (รอบคัดเลือก)
สัปดาห์ที่ 2 : ถ่ายภาพรณรงค์การเลือกตั้ง ในหัวข้อทางการเมืองรูปแบบต่างๆ
สัปดาห์ที่ 3 : ถ่ายภาพโดยห้อยจากบันไดบอลลูน
สัปดาห์ที่ 4 : ถ่ายภาพบิกินี่ ริมชายหาด มาลิบู
สัปดาห์ที่ 5 : ถ่ายภาพโคลสอัพ ดวงตาสื่ออารมณ์ บนผิวน้ำ
สัปดาห์ที่ 6 : ถ่ายภาพมหันตภัยธรรมชาติต่างๆที่เกิดขึ้นในลอสแอนเจลิส
สัปดาห์ที่ 7 : ถ่ายภาพพฤติกรรมต่างๆ ที่เกิดขึ้นในงานประกาศรางวัล
สัปดาห์ที่ 8 : ถ่ายโฆษณา คัฟเวอร์เกิร์ล อายแชโดว์
สัปดาห์ที่ 9 : ถ่ายภาพ เป็นโจรสลัดหญิงในศตวรรษที่ 17 บนเรือกลางทะเลสาบของอัมสเตอร์ดัม
สัปดาห์ที่ 10 : ถ่ายภาพ ( 2 แบบ ) แบบเรียบง่าย และ แบบจัดจ้าน โดยไทรา แบงส์
สัปดาห์ที่ 11 : ถ่ายภาพไฮแฟชั่น ในฟาร์มและกังหันลม
สัปดาห์ที่ 12 : ถ่ายภาพและโฆษณา คัฟเวอร์เกิร์ล เว็ทสลิค อเมซมินท์ ลิปกลอส, ถ่ายแบบนิตยสาร เซเวนทีน
รอบ 2 คนสุดท้าย : เดินแบบในระดับมืออาชีพบนรันเวย์สีชมพู ที่ยาวและคดเคี้ยวที่สุดในประวัติศาสตร์ของรายการ ณ ประเทศเนเธอร์แลนด์
สรุปผลการแข่งขัน > บุคคลที่เกี่ยวข้องกับรายการ

ไทรา แบงส์ - เจ้าของรายการ, ช่างภาพ และกรรมการหลัก
ไนเจล บาร์คเกอร์ - กรรมการ, ช่างภาพ
พอลลิน่า โพริซโคว่า - กรรมการ
เจ.อเล็กซานเดอร์ - ครูฝึกสอนการเดินแบบ
เจย์ แมนูเอล - ผู้กำกับการถ่ายภาพ
อเมริกาส์เน็กซต์ท็อปโมเดล ฤดูกาลที่ 14

| อเมริกาส์เน็กซต์ท็อปโมเดล ฤดูกาลที่ 14 |
| --- | --- |

ประเภท: เรียลลิตี้
สร้างโดย: ไทรา แบงส์
พัฒนาโดย: เคน ม็อค เคนย่า แบร์ริส
ประเทศแหล่งกำเนิด:  สหรัฐ
จำนวนตอน: 12
การผลิต
ผู้อำนวยการผลิต: ไทรา แบงส์ เคน ม็อค แดเนียลล์ โชเซ็ท
ความยาวตอน: 60 นาที
ออกอากาศ
เครือข่าย: CW network
ออกอากาศ: 10 มีนาคม พ.ศ. 2553 – 19 พฤษภาคม พ.ศ. 2553
อเมริกาส์เน็กซต์ท็อปโมเดล ฤดูกาลที่ 14 (America's Next Top Model, Cycle 14) เป็นฤดูกาลที่ 14 ของอเมริกาส์เน็กซต์ท็อปโมเดล โดยจะออกอากาศครั้งแรกที่สหรัฐอเมริกา ทางช่อง CW ในวันที่ 10 มีนาคม พ.ศ. 2553  สำหรับคำโฆษณาที่ใช้ในฤดูกาลนี้คือ "Work It Out" และเพลงที่ใช้สำหรับประกอบตัวอย่างของรายการในฤดูกาลนี้คือเพลง "Go Getta" ของ Stella Mwangi
ในฤดูกาลนี้ได้มีการเปลี่ยน เจ.อเล็กแซนเดอร์ ออกจากการเป็นผู้ตัดสิน แต่ยังคงทำหน้าที่เป็นครูสอนการเดินบนรันเวย์ให้สาวๆ เหมือนเดิม และคนที่มาทำหน้าที่ผู้ตัดสินแทนก็คือ อังเดร เลออน เทลลีย์ จากนิตยสาร Vouge
ในรอบ 6 คนสุดท้ายของฤดูกาลนี้ ได้ไปแข่งขันต่อที่เมือง อ็อคแลนด์ ประเทศนิวซีแลนด์
และผู้ชนะของฤดูกาลนี้คือ คริสต้า ไวท์ อายุ 24ปี จาก อาร์คันซอ โดยรางวัลของเธอคือการได้เซ็นสัญญากับโมเดลลิ่ง เอเจนซี่  "Wilhelmina Models" ได้ถ่ายแบบ 6 หน้าเต็มลงในนิตยสาร เซเว่นทีน และเซ็นสัญญา 100,000 เหรียญ กับเครื่องสำอาง CoverGirl
ข้อมูลการออกอากาศ > Be My Friend, Tyra!

ออกอากาศครั้งแรก : 10 มีนาคม 2553
ในฤดูกาลที่ 14 เริ่มต้นด้วยรอบคัดเลือกที่มีสาวๆ ด้วยกันทั้งสิ้น 33 คน ทุกคนถูกนัดมารวมตัวกันที่ห้องโถงของโรงแรมแห่งหนึ่งใน นิวยอร์ก โดยไทร่าได้เริ่มต้นพูดทักทายกับสาวๆผ่านทาง TVChat ผ่านหน้าเว็บที่มีชื่อว่า MyFIERCEpage.com โดยเมื่อไทร่าทักทายจบเธอก็ออกมาพบกับสาวๆพร้อมทั้ง มิสเจ และ มิสเตอร์เจย์ เริ่มต้นรอบคัดเลือกด้วย ขั้นแรก ถ่ายภาพรอบคัดเลือก กับมิสเตอร์เจย์ ขั้นที่สอง ฝึกการเดินแบบ กับมิสเจย์ และหลังจากนั้นสาวๆก็ได้เข้าไปสัมภาษณ์กับกรรมการทั้ง 3 คน ตัวต่อตัว เมื่อการสัมภาษณ์จบลง วันต่อสาวๆก็ได้ไปพบ มิสเตอร์เจย์ โดยข้างหลังของมิสเตอร์เจย์จะมีจอดิจิทัลที่กำลังแสดงภาพรอบคัดเลือกของสาวๆอยู่ โดยเมื่อสาวๆนำนิ้วไปกดที่จอดิจิทัล ก็จะมีเครื่องที่แสดงให้รู้ว่า เข้ารอบ หรือ ไม่ผ่านเข้ารอบขึ้นมาที่ภาพของพวกเธอ โดยต้องมีสาวๆ 12 คนที่ไม่ผ่านเข้ารอบไป หลังจากผ่านมาได้สาวๆที่เหลือต้องแต่งตัว แต่งหน้า และ ทำผมเพื่อเตรียมถ่ายภาพในรอบนี้ โดยหัวข้อคือ ถ่ายภาพเลียนแบบบุคลิกต่างๆของนางแบบชื่อดังที่ชื่นชอบ โดยสาวๆส่วนใหญ่ทำออกมาได้ดี แต่บางคนก็ทำออกมาได้ไม่ค่อยดีเท่าไหร่ หลังจากนั้น กรรมการทั้ง 3 คนก็ตัดสินใจครั้งใหญ่ที่จะเลือกสาวๆจากทั้งหมด เพียงแค่ 12 คนเท่านั้น
วันถัดมาขณะที่ผู้เข้าแข่งขันทั้ง 12 คน ได้เดินทางไปยังจุดนัดพบ พวกเธอก็ได้พบกับหุ่นขี้ผึ้งของ จอห์นนี่ เด็ปป์ และ มีชายคนหนึ่งพยายามเข้ามาถ่ายภาพของสาวๆอย่างลับๆ ซึ่งเขาก็คือ เปเรซ ฮิลตัน นั่นเอง โดยเขาได้พาสาวๆเข้าไปชมข้างในของ Madame Tussauds สถานที่แสดงหุ่นขี้ผึ้งที่สร้างให้มีความคล้ายคลึงกับบุคคลที่มีชื่อเสียง โดยทุกคนมาหยุดกันที่หุ่นขี้ผึ้งรูปของไทร่า และไทร่าได้ปรากฏตัวข้างบนระเบียงที่อยู่เหนือหัวของสาวๆ และ ไทร่าได้แนะนำให้สาวๆทั้ง 12 ได้รู้จักกับ เร็น ผู้ที่จะเข้ามาร่วมแข่งขันด้วย ทำให้จำนวนของสาวๆเพิ่มขึ้นเป็น 13 คน และ ต่อมาสาวๆต้องแปลงโฉม โดยฤดูกาลนี้ต้องแปลงโฉมกับ แซลลี่ เฮิร์ชเบอร์เกอร์ ผู้ออกแบบทรงผมชื่อดัง โดย เร็น เป็นสาวคนแรกของรายการที่ทางช่างทำผมต้องแปลงโฉมผมของเธอ และ ขนรักแร้ของเธอด้วย เบร็นด้า และ แอนสลีย์ ร้องไห้ในการแปลงโฉมของพวกเธอ เนื่องจากเธอต้องตัดผมสั้น หลังจากนั้นสาวๆก็ถ่ายภาพการแปลงโฉม และ ย้ายเข้าสู้หอพักใหม่ในนิวยอร์ก และ สาวๆเริ่มมีเรื่องกัน เรื่องการจัดของระหว่าง แองเจลี และ แอนสลีย์ เรื่องอาหารเช้าของ เบร็นด้า กับ แองเจลี และ อเลเชียพยายามจะช่วยเบร็นด้า ก็มีเรื่องกับ คริสต้า ที่พยายามจะช่วยแองเจลี
วันต่อมาสาวไปพบกับมิสเตอร์เจย์ เพื่อการถ่ายภาพถ่ายครั้งแรก และ มิสเตอร์เจย์ได้แนะนำให้สาวๆรู้จักกับ โจแอนนา คอนจีวอด ผู้ออกแบบการแต่งกาย โดยข้างๆ ของมิสเตอร์เจย์ มีหุ่นหนึ่งตัวที่ใส่เสื้อผ้าหลากหลายชิ้น และ สาวๆสามารถเลือกสวมใส่ได้เพียง 1 ชิ้น นอกนั้นจะต้องเปลือยหมด เพราะนั่นจะเป็นการถ่ายภาพนู้ด
แขกรับเชิญพิเศษ : เปเรซ ฮิลตัน, แซลลี่ เฮิร์ชเบอร์เกอร์, อนาสตาเซีย ลาซาร์ด, โจแอนนา คอนจีวอด
ข้อมูลการออกอากาศ > Dreckitude!

ออกอากาศครั้งแรก : 17 มีนาคม 2553
หลังจากที่สาวๆ ได้ไปพบกับ มิสเตอร์เจย์ แล้ว สาวๆ จะต้องเลือกเสื้อผ้าเครื่องประดับของ Custo Barcelona มาคนละ 1 ชิ้น เพื่อถ่ายภาพ และนั้นจะเป็นของที่จะเป็นเครื่องประดับของสาวๆ เพราะในสัปดาห์นี้ทุกๆคนจะได้ถ่ายภาพนู้ด โดยพวกเธอแต่ละคนได้เลือกเครื่องประดับดังนี้
| ผู้เข้าแข่งขัน | เครื่องประดับ |
| --- | --- |
อเลเชีย: เสื้อกั๊กครึ่งตัว
อเล็กซานดร้า: สร้อยคอ
แองเจลี: รองเท้าส้นสูง
แอนสลีย์: กระเป๋าถือ
เบร็นด้า: กำไลข้อมือ
กาเบรียล: กางเกงขายาว
เจสสิก้า: กางเกงขาสั้น
คริสต้า: ชุดเดรส
นาดัวห์: แว่นตากันแดด
เรน่า: แหวน
เร็น: หมวก
ซีโมน: เสื้อ
ทาเทียน่า: ผ้าพันคอ
ในการถ่ายภาพ สาวๆ ส่วนใหญ่ เช่น เจสสิก้า แองเจลี และเร็น ต่างก็ทำผลงานออกมาได้ดี แต่กาเบรียลกลับไม่สามารถที่จะสื่ออารมณ์ให้ออกมาในภาพได้ ในห้องตัดสิน ไทร่าได้แนะนำให้รู้จักกับ อังเดร เลออน เทลลีย์ กรรมการคนใหม่ของรายการ ภาพของเจสสิก้าสร้างความประทับใจให้กับกรรมการเป็นอย่างมาก ไม่ว่าจะเป็นสีหน้า รูปร่าง ท่าโพส ที่ออกมาเป็นแฟชั่นชั้นสูง ในขณะที่ภาพของกาเบรียลออกมาหายนะซึ่งทำให้เธอกลายเป็นสองคนสุดท้ายกับอเลเชีย ซึ่งขาดศักยภาพในรูปภาพแต่มีบุคลิกภาพดีเป็นที่ชื่นชมของกรรมการ ซึ่งนั่นได้ช่วยเธอไว้ และคนแรกที่ต้องถูกคัดออกก็คือ กาเบรียล
ผู้ที่ถูกเรียกชื่อคนแรก : เจสสิก้า เซอร์เฟตี้
ผู้ที่ยืนเป็นสองคนสุดท้าย : อเลเชีย บอลลาร์ด และ กาเบรียล  เนรี่
ผู้ที่ถูกคัดออก : กาเบรียล  เนรี่
ช่างถ่ายภาพ : โจนาธาน แมนเนี่ยน
แขกรับเชิญพิเศษ : โจแอนนา คอนจีวอด, แซลลี่ เฮิร์ชเบอร์เกอร์, วินเซนต์ โอเควนโด้, ไรอัน ทานิกุจิ
หลังจากกลับจากห้องตัดสินครั้งแรก วันต่อมาสาวๆ ก็ต้องไปพบกับมิสเจ. อเล็กแซนเดอร์ เพื่อฝึกเดินแบบโดยพวกเธอแต่ละคนจะต้องไปซ้อมเดินที่แยกไฟแดงท่ามกลางผู้คน จากนั้นสาวๆ ต้องแข่งกันเดินแบบบนเวทีที่มีลูกตุ้มนาฬิกาขนาดใหญ่เหวี่ยงผ่านตลอดเวลา โดยพวกเธอต้องเดินให้เด่นเป็นสง่าและขณะเดียวกันต้องกะจังหวะหลบลูกตุ้มนาฬิกาไปด้วย ระหว่างที่กำลังเดินอเล็กซานดร้าถูกลูกตุ้มนาฬิกาเหวี่ยงชนจนตกจากเวที แต่เธอก็อดทนเดินต่อจนจบ เบร็นด้าเดินถูกจังหวะและสวยสง่าที่สุด ซึ่งทำให้เธอเป็นผู้ชนะในการแข่งครั้งนี้
สำหรับการถ่ายรูปในครั้งนี้สาวๆ จะต้องถ่ายรูปบิวตี้ช็อท โคลสอัพใบหน้า เพื่อโฆษณาให้กับน้ำหอม บลู เพอร์ฟูม ท่ามกลางสายน้ำและสายลมบนยอดตึก สาวๆ ส่วนใหญ่ทำออกมาพอใช้ได้ ในขณะที่นาดัวห์มีปัญหาอยู่ตลอดเวลา ในห้องตัดสินภาพของเรน่าสวยโดดเด่นกว่าสาวๆ คนอื่น และนาดัวห์ถึงจะได้ภาพที่ค่อนข้างดีแต่ด้วยความเรื่องมากในการทำงาน ทำให้เธอต้องกลายเป็นสองคนสุดท้ายร่วมกับเร็น ที่ดูหมดความมั่นใจและเริ่มจะยอมแพ้ แต่สุดท้ายกลับเป็นนาดัวห์ ที่มั่นใจและเรื่องมากเกินไป จึงต้องเป็นคนที่ถูกคัดออก
ผู้ที่ถูกเรียกชื่อคนแรก : เรน่า ไฮน์
ผู้ที่ยืนเป็นสองคนสุดท้าย : นาดัวห์ รุกเกลีย์  และ เร็น โวคส์
ผู้ที่ถูกคัดออก : นาดัวห์ รุกเกลีย์
ช่างถ่ายภาพ : ไบรอัน เอ็ดเวิร์ด
แขกรับเชิญพิเศษ : ราเชล รอย, ไรอัน ทานิกุจิ, โฮป โชแมน
ข้อมูลการออกอากาศ > Let's Dance

ออกอากาศครั้งแรก : 24 มีนาคม 2553
เริ่มต้นสัปดาห์ใหม่ ด้วยการที่สาวๆ ได้ขึ้นไปบนรถบัสคันหนึ่ง ที่มีเบาะนั่งแบ่งสีออกเป็น 2 ฝั่งคือ สีแดง และ สีน้ำเงิน และสาวๆได้พบกลับ ทอคคาร่า โจนส์ สาวพลัส-ไซส์จาก  ฤดูกาลที่ 3 โดยเธอได้ให้ชื่อรถบัสคันนี้ว่า "แฟบ บัส" โดยสาวๆ จะต้องแข่งตอบคำถามเกี่ยวกับแฟชั่น โดยแบ่งทีมออกเป็นดังนี้ ทีมสีน้ำเงินมี คริสต้า, ซีโมน, แองเจลี, อเล็กซานดร้า และ เจสสิก้า ส่วนทีมสีแดงมี แอนสลีย์, ทาเทียน่า, เร็น, เบร็นด้า และ อเลเชีย โดย เรน่าถูกเรียกชื่อคนแรกในสัปดาห์ที่แล้วจึงไม่ต้องแข่งขันในการตอบคำถามเป็นทีม และเธอจะมาเป็นคนนับคะแนนในการตอบคำถาม โดยทีมสีแดง นำไป 3-0 และทีมสีน้ำเงินก็ตีตื้นขึ้นมาเป็น 3-3 แต่สุดท้ายทีมสีน้ำเงินก็ชนะไป และทั้งทีมได้ของรางวัลจาก บลูฟลาย ดอตคอม ส่วนทีมสีแดงที่แพ้ก็จะต้องไปจัด และนับของในห้องเก็บของแทน โดยทีมที่ชนะต้องไปพบกับดีไซเนอร์จาก บลูฟลาย ดอตคอม ทีละคน แต่มีเพียงคนเดียวที่จะชนะของรางวัลที่ใหญ่ที่สุด เรน่า, อเล็กซานดร้า และ เจสสิก้า ทำออกมาได้ดี แองเจลี มนุษย์สัมพันธ์ดี แต่การโพสท์ท่าแย่ ซีโมน, คริสต้า ทำได้ดีมากๆ ทั้งการเดินและบุคลิกภาพ และสุดท้ายผู้ชนะคือ ซีโมน
เมื่อกลับมาที่บ้านเบร็นด้าคิดถึงหลานสาวของเธอ และพยายามทำตัวเป็นแม่ของทุกคน แต่เธอถูก คริสต้า, อเล็กซานดร้า และ แองเจลี นินทา ว่าเป็น ชักกี้ และ มิรานด้า จาก เซ็กส์แอนด์เดอะซิตี้ เร็นที่อยู่ในห้องจึงนำเรื่องนี้ไปบอกกับ เบร็นด้า และ เบร็นด้าได้นำเรื่องไปปรึกษากับ เจสสิก้าและ แอนสลีย์ โดยเรื่องนี้ จึงทำให้เบร็นด้ามีปากเสียงกับแอนสลีย์ วันต่อมาถึงการถ่ายภาพมิสเตอร์เจย์ได้แนะนำให้สาวๆรู้จักกับ ทรอย โพเวลล์ ผู้ที่จะสอนท่วงท่าในการเต้นให้กับสาวๆ โดยสาวๆ ได้การเต้นรูปแบบต่างๆดังนี้
| ผู้เข้าแข่งขัน | ลักษณะการเต้น |
| --- | --- |
อเลเชีย: จินตลีลา
อเล็กซานดร้า: เบรกแดนซ์
แองเจลี: ฮาร์ดคอร์
แอนสลีย์: ยิมนาสติก
เบร็นด้า: แอฟริกันพื้นบ้าน
เจสสิก้า: ลีลาศ
คริสต้า: บัลเล่ต์
เรน่า: แจ๊ส
เร็น: ดิสโก้
ซีโมน: ฮิปฮอป
ทาเทียน่า: ระบำฝีเท้า
ในห้องตัดสิน อเลเชีย ถูกวิจารณ์ เรื่องการแต่งกายที่ไม่เหมาะสมในห้องตัดสิน แต่ภาพถ่ายของเธอ ทำให้กรรมการประทับใจเป็นอย่างมาก เร็น แสดงความเบื่อหน่ายออกมาในห้องตัดสิน เมื่อเธอต้องเจอกับเรื่องราว ปัญหาต่างๆ ของสาวๆ ในบ้าน และได้ภาพถ่ายออกมาแย่ ทำให้เธอต้องตกเป็นสองคนสุดท้าย กับ เบร็นด้า ที่ถ่ายภาพออกมาได้แย่ และการแต่งกายในห้องตัดสิน ยังดูไม่เป็นนางแบบอีกด้วย สุดท้าย หลังจากที่เร็น บอกกับไทร่า ว่า การที่เธอมาสมัครมาแข่งในรายการ เพียงเพราะว่า เธออยากทำตามใจแม่ของเธอ เพื่อทำให้สนใจในตัวเธอบ้างเท่านั้น ไทร่า จึงได้ยื่นภาพสุดท้าย ให้กับ เบร็นด้า ที่ดูจะมีความต้องการมากกว่า เร็น จึงต้องเป็นผู้ที่ถูกส่งกลับบ้าน
ผู้ที่ถูกเรียกชื่อคนแรก : อเลเชีย บอลลาร์ด
ผู้ที่ยืนเป็นสองคนสุดท้าย : เบร็นด้า เอเรนส์ และ เร็น โวคส์
ผู้ที่ถูกคัดออก : เร็น โวคส์
ช่างถ่ายภาพ : เคด มาร์ติน
แขกรับเชิญพิเศษ : ทอคคาร่า โจนส์, ชอน แพทเทอร์สัน, เมลิซ่า เพย์เนอร์, คามิล่า โฮรี่, แจคคิวไลน์ วาห์บา, เออร์บี้ เมดเลย์, ทรอย โพเวลล์, ไรอัน ทานิกุจิ, วินเซนต์ โอเควนโด้
ข้อมูลการออกอากาศ > America's Next Top Vampire

ออกอากาศครั้งแรก : 31 มีนาคม 2553
สาวๆได้เดินทางไปดูการแสดงที่สื่อออกมาทางอารมณ์กับมิสเจ.อเล็กแซนเดอร์ และสาวๆ ยังได้มีส่วนร่วมในการแสดงครั้งนี้ด้วย วันต่อมา แซลลี่ เฮิร์ชเบอร์เกอร์ ช่างทำผมชื่อดังได้เข้ามาในบ้านของสาวๆ เพื่อแปลงโฉมให้กับ เบร็นด้าอีกครั้ง ด้วยการใช้แบตเตอเลี่ยนไถผมข้างๆ ออก ให้กลายเป็นทรงโมฮอคว์ ต่อมาสาวๆ ได้ไปยัง ไทม์สแควร์ โดยการแข่งขันของรางวัลก็คือสาวๆ ต้องถ่ายโฆษณาให้ คัฟเวอร์ เกิร์ล ที่ออกอากาศในจอทีวียักษ์กลาง ไทม์สแควร์ โดยผู้ชนะจะได้ลงภาพกับคัฟเวอร์เกิร์ลในนิตยสาร และหน้าเว็บของคัฟเวอร์เกิร์ล โดยทาเทียน่า เป็นผู้ชนะการแข่งครั้งนี้
การถ่ายภาพในครั้งนี้สาวๆ จะได้เป็นแวมไพร์สาว โดยจะต้อง โพสท์ท่าในอ่างที่เต็มไปด้วยเลือด กับแวมไพร์หนุ่มโดยการในการถ่ายภาพครั้งนี้ อเลเชีย, เรน่า และ ทาเทียน่าทำออกมาได้ดี แต่ ซีโมน, แอนสลีย์ และคริสต้ากลับมีปัญหา ในห้องตัดสินกรรมการรักภาพของอเลเชียที่สุด และตัดสินใจให้เธอถูกเรียกชื่อคนแรกเป็นครั้งที่สองติดต่อกัน ส่วนภาพของ แอนสลีย์ และ ซีโมนออกมาไม่ค่อยดีเท่าไหร่ ทั้งสองคนจึงต้องตกเป็นสองคนสุดท้าย แอนสลีย์ ถ่ายภาพออกมาแย่ และมีข้อแก้ตัวตลอดเวลา ส่วนซีโมน ถ่ายภาพออกมา ดูเป็นการประดิษฐ์ท่า มากเกินไป และขาดแรงบันดาลใจในการถ่ายภาพ สุดท้ายเธอจึงต้องเป็นผู้ที่ถูกส่งกลับบ้าน
ผู้ที่ถูกเรียกชื่อคนแรก : อเลเชีย บอลลาร์ด
ผู้ที่ยืนเป็นสองคนสุดท้าย : แอนสลีย์  เพน-แฟรงคลิน และ ซีโมน ลูอิส
ผู้ที่ถูกคัดออก : ซีโมน ลูอิส
ช่างถ่ายภาพ : ซาร่าห์ ซิลเวอร์
แขกรับเชิญพิเศษ : เจบี สมูฟ, ซอลลี่ เฮิร์ชเบอร์เกอร์, ดาเนีย รามิเรซ, ร็อดนี่ โกรฟ, อีริค ออร์แลนโด้, ฟรานซิส แฮทธาเวย์
ข้อมูลการออกอากาศ > Smile and Pose

ออกอากาศครั้งแรก : 7 เมษายน 2553
เริ่มต้นในสัปดาห์นี้ แอนสลีย์ ได้รับจดหมายจากลูกสาวของเธอนั่นทำให้เธอรู้สึกอยากกลับบ้าน และ คิดถึงลูกสาวของเธอมากขึ้น วันต่อมาสาวๆ ได้ออกไปพบกับมิสเจเพื่อทำการทดสอบบางอย่างโดยสาวๆ จะต้องเดินเข้าไปทักทาย และจีบหนุ่มในสไตล์ที่เซ็กซี่ โดยหนุ่มคนนั้นก็คือ ไนเจล บาร์คเกอร์ กรรมการในห้องตัดสิน และคืนวันนั้นเองสาวได้ไปพบกับ แอน โชเค็ต และ ไนเจล บาร์คเกอร์อีกครั้ง โดยครั้งนี้จะเป็นแข่งขันเพื่อของรางวัลซึ่งสาวๆ จะได้โพสต์เร้าร้อนสุดเซ็กซี่ กับ โรส แมธธิว โดยของรางวัลก็คือ เครื่องเพชรสุดหรู โดยการแข่งขันครั้ง แอนสลีย์ และ เจสสิก้า ทำออกมาได้ดีที่สุด และผู้ที่ชนะของรางวัลประจำสัปดาห์ก็คือ เจสสิก้า และ อเลเชียผู้ที่ถูกเรียกชื่อเป็นคนแรกในครั้งที่แล้วเธอก็ได้เช่นกันแต่มูลค่าลดหลั่งลงมา
การถ่ายภาพในสุปดาห์นี้ สาวจะได้ถ่ายภาพเป็นสาวแฟชั่นเกินๆ แบบหลุดโลก โดยเสื้อผ้า หน้าผม รองเท้า ฯลฯ เป็นของปลอม ทั้งสิ้น โดย คริสต้า, เจสสิก้า และ แองเจลี ทำออกมาได้ดีถูกใจ มิสเตอร์เจย์ แต่ ทาเทียน่า, แอนสลีย์ และ อเล็กซานดร้า กลับทำออกไม่ค่อยดีเท่าไรนัก
ในห้องตัดสิน กรรมการพิเศษคือนางแบบชื่อดัง แพท คลีฟแลนด์ ภาพของ เจสสิก้า ทำให้กรรมการประทับใจ เป็นอย่างมาก เนื่องจากมีความคิดสร้างสรรค์ที่ดี โดย ไนเจล ได้ให้ความเห็นว่า ทุกส่วน ในภาพถ่ายของเธอ บอกเล่า เกี่ยวกับของปลอมได้เป็นอย่างดี ในขณะที่ อังเดร ชมว่า การที่เธอโพสท์ท่ากระโดด ทำให้ใบหน้าของเธอดูโดดเด่นมากขึ้นอีกด้วย คริสต้า, แองเจลี, เบร็นด้า และอเลเชีย ก็ได้รับคำชมเช่นเดียวกัน ภาพของ อเล็กซานดร้า ออกมาแย่ ทำให้เธอต้องตกเป็นสองคนสุดท้าย ร่วมกับ ทาเทียน่า ที่ถ่ายภาพออกมาได้แย่ที่สุดในสัปดาห์นี้ ซึ่งไทร่า ได้บอกว่า หาภาพที่ดีที่สุด ของพวกเธอได้ยากมาก (แม้จะมีอย่างน้อย แค่รูปเดียวที่ดีที่สุด ที่แสดงในห้องตัดสิน)ในที่สุด ทาเทียน่า ต้องถูกส่งกลับบ้าน เนื่องจาก กรรมการคิดว่า การที่เธอสามารถถ่ายภาพได้สวยนั้น อาจจะเป็นเพียงแค่โชคช่วย
ผู้ที่ถูกเรียกชื่อคนแรก : เจสสิก้า เซอร์เฟตี้
ผู้ที่ยืนเป็นสองคนสุดท้าย : อเล็กซานดร้า อันเดอร์วู้ด และ ทาเทียน่า เคิร์น
ผู้ที่ถูกคัดออก : ทาเทียน่า เคิร์น
ช่างถ่ายภาพ : ดี-ไนซ์
แขกรับเชิญพิเศษ : รอสส์ แมธธิว, แอน โชเค็ต, อีริค ออร์แลนโด้, วินเซนต์ โอเควนโด้, แพท คลีฟแลนด์
ข้อมูลการออกอากาศ > New York Women!

ออกอากาศครั้งแรก : 14 เมษายน 2553
ในสัปดาห์นี้สาวๆ ได้เรียนรู้การแต่งตัวให้เข้ากับบุคลิกของตัวเองกับ แอน โชเค็ต บรรณาธิการของนิตยสารเซเว่นทีน แต่อเลเชียอาบน้ำช้ามากจนทำให้สาวๆ ทั้งหมดไปสายและถูกกรรมการต่อว่า ในคืนต่อมาสาวๆ ได้ถูกรับเชิญให้ไปในงานเปิดตัวคอลเลคชั่นใหม่ของ ทินสลีย์ มอติเมอร์ โดยที่สาวๆ จะต้องแสดงทักษะการเข้าสังคมร่วมกันแสดงความรู้และรสนิยมของตัวเองแบบตัวต่อตัวกับทินสลีย์ โดยที่พวกเธอไม่รู้มาก่อนว่านี่เป็นการแข่งขันประจำสัปดาห์ ผู้ที่ทำออกมาได้ดีที่สุดและชนะในการแข่งขันก็คือ เจสสิก้า ที่มีบุคลิกที่สดใสน่ารักและดูเป็นมิตร รางวัลของเธอก็คือได้ถ่ายรูปลง นิตยสารเซเว่นทีน โดยเธอได้เลือกให้ เรน่าและเบร็นด้า ไปร่วมถ่ายภาพกับเธอด้วย
การถ่ายภาพในสัปดาห์นี้ สาวๆจะต้องโพสท์ท่าในรถไฟใต้ดิน โดยพวกเธอจะต้องรับบทเป็นสาวที่ใช้ผลิตภัณฑ์คัฟเวอร์เกิร์ลในอาชีพต่างๆ กันดังนี้
| ผู้เข้าแข่งขัน | ผู้ใช้ผลิตภัณฑ์คัฟเวอร์เกิร์ล |
| --- | --- |
อเลเชีย: นางแบบไปคัดตัว
อเล็กซานดร้า: สาวชนบท
แองเจลี: กูรูด้านแฟชั่น
แอนสลีย์: ศิลปิน
เบร็นด้า: นักเรียน
เจสสิก้า: สาวไปไนท์คลับ
คริสต้า: นักแสดงชื่อดัง
เรน่า: สาวร็อคแอนด์โรล
ในห้องตัดสิน อังเดรไม่พอใจกับรองเท้าของเจสสิก้า และท่าทีของเธอ ที่ไม่เห็นด้วยกับคณะกรรมการ ภาพของแองเจลีสามารถสื่อความหมายตรงกับโจทย์ที่ได้รับมากที่สุด จึงทำให้เธอ ถูกเรียกชื่อเป็นคนแรก ในขณะที่ภาพของอเลเชีย ออกมาแย่ และขาดจุดโฟกัสภาพ และเบร็นด้า ดูขาดเคมี เมื่อต้องอยู่หน้ากล้อง และเธอดูแก่มากในภาพถ่าย ทำให้พวกเธอต้องกลายเป็นสองคนสุดท้าย และสุดท้ายเบร็นด้าต้องตกรอบเพราะกรรมการรู้สึกว่าเธอยังไม่สามารถที่จะถ่ายทอดพลังลงบนภาพได้ถึงแม้ว่าจะมีลุคส์ของนางแบบที่สุดก็ตาม
ผู้ที่ถูกเรียกชื่อคนแรก : แองเจลี เพรสตัน
ผู้ที่ยืนเป็นสองคนสุดท้าย : อเลเชีย บอลลาร์ด และ เบร็นด้า เอเรนส์
ผู้ที่ถูกคัดออก : เบร็นด้า เอเรนส์
ช่างถ่ายภาพ : ไมค์ รูอิส
แขกรับเชิญพิเศษ : แอน โชเค็ต, ทินสลีย์ มอติเมอร์, นิโคล ฟ็อกซ์, วินเซนต์ โอเควนโด้